
Dyma lyfr clasurol o  chwech degau’r ganrif ddiwethaf  gan ddiwinydd  Almaeneg   noddedig,   Jürgen Moltmann.  Mae`n  lyfr sydd yn amlwg wedi dylanwadu sut gymaint ers dros hanner can mlynedd gyda’i syniadau am obaith y dyfodol. Yn dilyn ei brofiad erchyll a newidiodd ei fywyd o ganlyniad i`r rhyfel gwelir  ymchwil dwfn  i lawer o  obeithion  Cristnogol ynghyd a  chynigion cydamserol a  gwahanol  ar gyfer y   byd cyfoes a newidiol.  Roedd y pwnc  i lawer o Gristnogion a Diwinyddion  ar y pryd yn awgrymiadau anghyffredin  wrth i`r awdur   ganolbwyntio’n  ddwys  ar y   thema gobaith   sydd yn ymddangos drwy’r llyfr.   Profir ymchwilio i sail  a phwysigrwydd y ffydd Gristnogol.  Gwelwn ei fod yn hawlio'r syniad bod  pŵer gobaith yn dod drwy Dduw fel grym ar gyfer trawsnewid y byd.  Trafodir syniadau gwahanol  ar gyfer cynulleidfa ryngwladol mewn cyfnod  o newidiadau mawr. Drwy’r ganrif, profwyd gostyngiad mawr yn y nifer o Gristnogion  ar draws y byd  ond mae’n amlwg bod  llawer wedi sylwi ar syniadau’r   diwinydd yma wrth iddo gynnig  meddylfryd  newydd o obaith a ddeilliodd allan o ddigwyddiadau’r byd (9-10).  Trafodir  ystyr y ffydd mewn  cysylltiad â’r  goleuni  escatoleg.  Wrth rannu’r  llyfr  i  bum bennod,  mae yma awgrymiadau diddorol ac ysbrydol sy’n ymwneud a diwiniaeth sylfaenol  wrth edrych ar y dyfodol ynghyd ag addewid Duw.  Dechreuir  gyda  chyflwyniad esbonedig o broblemau’r byd.  Gwelir yn glir o`r dechrau ei fod am gysylltu’r gobaith gyda’r ffydd Gristnogol.
Mae`n amlwg felly mai prif neges Moltmann o fewn y llyfr cyfan yw`r hyn sy`n  deillio  o olau escatoleg sef diwiniaeth diwedd bywyd a`r byd sydd i ddod. Mae`n cyfleu’n eglur y   gobaith a ddaw oddi wrth Dduw drwy fywyd ac atgyfodiad  Crist. Seilir ei feddylfryd hefyd ar air y Beibl, ac  i Moltmann, dyma beth yw  pwysigrwydd y  gobaith a ddaw drwy’r  ffydd Gristnogol  ac sy`n deilio  allan o ddioddefaint ac  atgyfodiad Crist. (16)  Da yw gweld y penodau wedi eu rhannu i fyny i isdeitlau pwrpasol a chlir  ac er safon addysgiadol y llyfr gellid ystyrid y  dadansoddiad yn anodd. Rhaid cytuno  bod yma meddylfryd a gwybodaeth symbylol, cynhyrfus ac ysgogol ac i Langdon Gilkey yn ei adolygiad ar gefn y llyfr  mae`n   dweud am  reidrwydd  y llyfr i unrhyw fyfyrwyr diwinyddol a phregethwr. Eto, er yr esboniad i`w feddylfryd, mae yna lawer o agweddau anodd i`w ystyried a`u deall.  
Gwelwn ei fod yn dadlau  bod eisiau i ni ail feddwl   am  le ac amlygrwydd escatoleg o fewn  ddiwinyddiaeth Gristnogol gan ganolbwyntio ar bwysigrwydd hyn i fodolaeth Cristnogaeth. (15-16) Gwelir ei bod yn pwysleisio ar y ffaith bod gobaith yn deillio allan  o grefydd  ostyngedig a welir o fewn y  sefyllfa bresennol yn hytrach nag sydd  yn yr  anobaith  sy`n medru   cymryd y gobaith  yn ganiataol.
Mae`n amlwg ei fod wedi cael ei ysbrydoli fawr gan  brofiadau bywyd yn ogystal â  syniadau amryw o   ddiwinyddion dylanwadol drwy’r blynyddoedd. Gwelir ei fod yn symud yn aml rhwng un diwinydd  a`r llall   gan ddatgan ei feddwl a`i anghydweld  yn glir ar y gwahanol bynciau. Gwelwn  ei ddefnydd o ddyfyniadau  i esbonio ac i brofi ei bwyntiau wrth rannu syniadau ac i brofi pwynt ac er bod y dyfyniadau yn hir mae`n sicr eu bod  yn sicrhad i sail ei feddylfryd. (60-64 a 168-172) Gwelwn restr eang o enwau sydd yn cynnwys enwau diwinyddion poblogaidd ac mae’n amlwg ei fod yn gyffyrddus yn defnyddio syniadau yma`n  gyson megis Hegel, Barth a  Bultmann. Rhaid dweud mai anodd yw deall popeth o fewn y llyfr  efallai am y ffaith ei fod yn hoff o  ddefnyddio geiriau Lladin gyda llawer o ymadroddion yn ymddangos  yn gyson ar amryw o dudalennau ac i rywun sydd heb wybodaeth o`r iaith,  anodd yw  deall yr hyn mae Moltmann yn ei ddweud.  Dangosir hyn ei fod yn hyddysg  o fewn ei bwnc ac wedi darllen yn helaeth gan ddangos ei wybodaeth eang  drwy`r  llyfr.
Ar ddechrau’r  llyfr mae`n cyfleu ei deimlad  ar  Ddatguddiad  Escatoleg a  Diwinyddiaeth Gristnogol gan awgrymu bod gobaith yn cyfleu hapusrwydd y presennol (32) gan   gyfleu bod  pwysigrwydd   y gobaith yma`n  hanfodol ar gyfer y ffydd Gristnogol.  Ar y llaw arall mae`n awgrymu bod anobaith yn cyfleu pechod wrth gyd ddweud syniad Paul (Rhuf. 8.24)  wrth ddweud bod y  gorffennol wedi myned heibio, y presennol yma ac yn wir pwy  sy`n gobeithio am yr hyn sydd yma`n barod.  Gwelwn fod yma llawer o  drafod  gwahanol syniadau  ynghyd a dadansoddi  meddylfryd    amryw o  ddiwinyddion yn ogystal â  chyfleu ei syniadau ei hunan.   Mae`n barod i awgrymu bod rhai awgrymiadau  yn anghywir  ac aneffeithiol a`r canlyniad yw   effaith syfrdanol  fel ag awgrymir yn  isdeitl y  bennod gyntaf  wrth iddo awgrymu bod darganfyddiad  pwysig Weiss a Schweitzer megis daeargryn gyda hyn wedi siglo sylfaen y ddiwinyddiaeth wyddonol yn ogystal â chred yr eglwys, Duwioldeb a ffydd. (37) Gwelir pwyslais cryf ar y ffaith bod y Duw sy`n galw ei ddilynwyr yn  un sydd a`r addewid a`r gobaith am bethau newydd  a ddaw yn y dyfodol. (30) O ganlyniad i`w astudiaeth, mae`n   deall mai ystyr escatoleg yw`r gobaith sydd yna wrth chwilio dealldwraieth yr hyn sydd i ddod (36).   Gwelir bod y cyfan yn addewid oddi wrth Dduw  sydd o fewn y Beibl  hwn  yn hytrach na chytuno gydag athrawiaeth Roegaidd.
O fewn yr ail bennod,  gobaith Moltmann yw deall ac esbonio’r  cysyniad o addewid, a'r berthynas gyda hanes, wrth gysylltu’r  ddiwinyddiaeth sydd o fewn yr  Hen Destament. Ei awgrym yw bod  addewid y dyfodol yn cael eu haddo gan Dduw (100)  gyda`r cyfan yn cael eu gweld drwy hanes. Ac yna fe awgrymu’r bod Cristnogion yn medru  dod  adnabod duw   drwy ei addewidion wrth ddeall pwy yw`r gwir Dduw. (117 ) Mae Moltmann  yn gweld y berthynas hanesyddol a`r cyflwyniad o fewn r Testament Newydd yn glir,  gyda`r cysylltiad drwy Grist sef  mab Duw wrth i`r atgyfodiad ddangos gwirioned yr addewid y Tad Nefol. (182)  Daw`r bennod hir yma  i ben gyda  Moltmann  yn crynhoi ei brif bwyntiau ac atgoffa’r darllenwyr bod Escatoleg Gristionogol yn ymwneud a Christ ac addewid Duw ynddo a thrwyddo    gyda`r addewidion yma`n sicr yn dod  drwy Grist  wrth gydnabod geiriau  Paul (2 Cor. 1:20) (24-29) gyda’i awgrym yn dweud bod Duw yn cadw at ei holl addewidion gyda hyn i Moltmann yn gyflawniad o  addewid atgyfodiad y meirw.  (228-229)
Ac wrth i Moltmann edrych yn  ôl yn hanesyddol, mae`n gweld bod hyn wedi bod yn argyfwng  parhaol  o fewn y bedwaredd ganrif ar bymtheg  wrth awgrymu bod bywyd a  chymdeithas fydol  wedi ymadael  ar y   person hanesyddol. (237)  Mewn ateb, mae`n barod i drafod ond yn  gwrthod syniadau  ysgolheigion  modern  megis Ranke, Baur, Droysen, Dilthey, a Heidegger (245-58). Ei   awgrym yw  nad y gorffennol na`r hyn sy`n  digwydd nawr yw hanes,  ond yn hytrach yr hyn a fydd yn digwydd yn y  dyfodol drwy addewid Duw. Os felly, anodd yw i ni ddeall gwir  ystyr hanes drwy’r canrifoedd ond i Moltmann mae`r cyfan yn dod yn eglur ar ddiwedd bywyd yn nheyrnas nefoedd gyda Duw. (277-78)
 “If the meaning of history is expected from the future and conceived in terms of the mission of the present, then history is neither a tangle of necessities and laws nor a tumbling-ground for meaningless caprice” (260)

 “all the biblical scriptures are open towards the future fulfilment of the divine promise whose history they relate” (283).
Gyda hyn yn arwain tuag at y gobaith a ddaw wrth ymwneud a chenhadaeth ddwyfol bersonol  yn y presennol (283) gyda`r cyfan yn seiliedig ar atgyfodiad Crist.  (302) Er iddo son am ddysgeidiaeth yr Hen Destament a`r Newydd,  does dim unrhyw hanes o`r hyn a ddigwyddodd, ond dyma weithred Duw trwy ei addewid  a’i bŵer ac yn y dyfodol y gwelid prawf o`r gwirionedd.
Dyma beth sydd o fewn y bennod olaf wrth i Moltmann drio rhoi ateb i`r cyfan  wrth sylwi ar realiti Cristnogaeth yn ôl awgrym  Paul  yn ei lythyr i`r Hebreaid. (304) Mae`n sylweddoli mae`r broblem  yw bod y cymunedau modern  wedi symud i ffwrdd oddi wrth  unrhyw ganolfan grefyddol (304)  gan droi at economi’r  pethau materol. (308) Canlyniad hyn yw bod Cristnogaeth wedi colli  nod uchaf cymdeithas (311) ac ar y diwedd mae`n cynnig tri pheth sydd wedi dylanwadu’r cyfan  sef  “the cult of the new subjectivity” (311-16), “the cult of co-humanity” (316-21), a “the cult of the institution” (321-24). O ganlyniad, dydy’r ffyrdd yma o Gristnogaeth  ddim yn  effeithio nac yn dylanwadu  ar y gymdeithas yn y ffordd radical fel ac  y dylai (324). Ei awgrym yw felly yw  “to expend ourselves unrestrainedly and unreservedly in love and in the work of the reconciliation of the world with God and his future” (337). Ac wrth wneud hyn fe all newid bywyd unigolion yn ogystal â chymunedau a`r byd cyfan  wrth ddweud  bod  y  ffordd i  ddatgan dyfodol y Crist croeshoeliedig mewn byd o orwelion  colledig  yn medru  dod drwy’r eglwys Gristnogol  (338).
Mae`r cyfan hyn yn  dangos bod Moltmann yn llawn syniadau gwerthfawr i lawer o ddarllenwyr er nad yw`n lyfr hawdd i ddarllen wrth sylwi ar lawer  gymhlethdod yn ogystal â llawer o eiriau Lladin.  Er hyn, fe sylwir bod y cyfan yn gorlifo gyda gobaith sy`n cyd-fynd yn dda gyda theitl y llyfr. Gwelwn  fod hyn wedi dod  allan o ddioddefaint Crist ar y groes sydd hefyd yn medru adlewyrchu  dioddefaint yr awdur. Dyma lyfr  gwerthfawr ar gyfer myfyrwyr, darlithwyr ac ysgolheigion wrth gynnig llawer o  syniadau newydd a gwahanol sy`n deilio allan o broblemau’r byd cyfoes.  Wrth ystyried y dyfyniadau hir fe elli awgrymu eu bod braidd yn anodd i`r darllenwr i ddeall yr hyn mae Moltamnn am ei ddweud a`u esbonio. Er hyn, gwelir meddylfryd dwys iawn sy`n  esbonio teimladau a syniadau ar gyfer unigolion a chymunedau. Mae`n amlwg mae ateb i`w gwestiynau ei hun sydd yma gyda`r atebion yma`n medru bod yn gysur i sut lawer o`r darllenwyr sydd yn ystyried pwysigrwydd ei syniadau am y gobaith tragwyddol wrth i Gristnogion i gymryd at y gobaith yma sy`n medru  dod a sut gymaint o gysur, a’i awgrym  pwysig mai cenhadaeth  unigolion ag eglwys yw cymryd yr her a`r gobaith sydd gan Dduw  drwy ffydd i bawb hyn yn wir am y rhaid  sydd hefyd  wedi colli adnabyddiaeth o Dduw.  Er y gellid dweud bod ei safbwynt i weld yn erbyn gair diwinyddol uniongred Neo ac eraill,  mae`n amlwg bod ei gred ai  ffydd yn gryf iawn sydd wedi ei sefydlu gan Dduw a’i gyhoeddi drwy air y proffwydi a`r apostolion a thrwy’r llyfr fe welwn esboniad clir o hyn sy`n gymorth i ddeall ei bersbectif a’i gred yn y gobaith a ddisgrifir mor eglur  o fewn y llyfr.

